ອິສຣາແອລ ຕາມລ່າຫາມືປືນ ທີ່ຍິງສັງຫານ ຢູ່ Tel Aviv
ຕຳຫຼວດອິສຣາແອລ ກ່າວວ່າ ຕົນພວມຕາລ່າຫາມືປືນ ທີ່ໄດ້ຍິງສັງຫານ​ ຢູ່ນອກບາແຫ່ງນຶ່ງ ໃນວັນສຸກວານນີ້ ທີ່ນະຄອນ Tel Aviv ທີ່ເຮັດໃຫ້ 2 ຄົນ ເສຍຊີວິດ.
ຕຳຫຼວດອິສຣາແອລພວມຊອກຄົ້ນຫາຜູ້ຊາຍທີ່ໄດ້ຍິງປືນເຂົ້າ ໃສ່ຜູ້ຄົນຢູ່ນອກບາແຫ່ງນຶ່ງໃນນະຄອນ Tel Aviv ຊຶ່ງເຮັດໃຫ້ ມີຜູ້ເສຍຊີວິດ 2 ຄົນ ແລະໄດ້ຮັບບາດເຈັບອີກ 3 ຄົນ ກ້ອງວົງຈອນປິດຂອງຮ້ານທີ່ຢູ່ໃກ້ຄຽງໄດ້ບັນທຶກຮູບພາບຂອງ ມືປືນໜຸ່ມນ້ອຍທີ່ໃສ່ແວ່ນຕາຄົນນີ້ ຊຶ່ງຜູ້ກ່ຽວມີຖົງແບັກແພັກຢູ່ ທາງຫຼັງໄດ້ທຳທ່າຢຸດແບບໃຈເຢັນ ນອກນັ້ນແລ້ວ ຮູບພາບຍັງສະແດງໃຫ້ເຫັນວ່າ ມືປືນໄດ້ຍ່າງ ໄປທາງເຂົ້າຮ້ານໂດຍໄດ້ນຳເອົາແບັກແພັກຂອງລາວໄປວາງ ໃສ່ລໍ້ແລ້ວຫລັງຈາກນັ້ນກໍດຶງເອົາປືນອອກມາແລະແລ່ນອອກ ໄປກາງທາງບ່ອນທີ່ລາວເລີ້ມຍິງປືນເຂົ້າໃສ່ຜູ້ຄົນ ຫຼັງຈາກນັ້ນ ມືປືນກໍແລ່ນໜີໄປ ອົງການຂ່າວເອພີລາຍງານວ່າ ຜູ້ເປັນພໍ່ຂອງມືປືນຈື່ລູກຊາຍຂອງລາວໄດ້ຈາກຮູບວີດີໂອ ຂອງກ້ອງວົງຈອນປິດ ທີ່ອອກອາກາດທາງຊ່ອງ 10 ຂອງອິສຣາແອລ ແລະແຈ້ງໃຫ້ເຈົ້າ ໜ້າທີ່ຊາບ ການໂຈມຕີດັ່ງກ່າວນີ້ມີຂຶ້ນໃນຂະນະທີ່ສົບຂອງຊາວປາແລສໄຕນ໌ 23 ຄົນທີ່ຖືກຂ້າຕາຍ ໃນລະຫວ່າງການໂຈມຕີຊາວອິສຣາແອລ ເມື່ອບໍ່ດົນມານີ້ ໄດ້ຖືກມອບໃຫ້ຊາວປາແລສ ໄຕນ໌ໃນເຂດຝັ່ງຕາເວັນຕົກຂອງແມ່ນ້ຳຈໍແດັນໃນອັນທີ່ປາກົດວ່າເປັນຄວາມພະຍາຍາມ ເພື່ອຫາທາງລົດຜ່ອນຄວາມເຄັ່ງຕຶງລົງ ໂຄສົກຄົນນຶ່ງຂອງກອງທັບອິສຣາແອລແລະແຫຼ່ງຂ່າວທາງການແພດຂອງປາແລສໄຕນ໌ ໃຫ້ການຢືນຢັນໃນວັນສຸກວານນີ້ວ່າ ການມອບສົບດັ່ງກ່າວນີ້ໄດ້ເສັດສິ້ນໄປແລ້ວ ອິສຣາແອລບໍ່ໄດ້ມອບສົບຜູ້ໂຈມຕີທີ່ເສຍຊີວິດຄືນໃຫ້ ໃນທັນທີສະເໝີໄປ